വിർജിൻ ആന്റ് ചൈൽഡ് വിത്ത് എ റോസറി

ഇറ്റാലിയൻ കലാകാരിയായ ആർട്ടമേസ്യാ ജെന്റിലെസ്കിയുടെ അവസാനകാലത്തെ പെയിന്റിംഗുകളിൽ ഒന്നാണ് വിർജിൻ ആൻറ് ചൈൽഡ് വിത്ത് എ റോസറി. (It: Madonna e Bambino con rosario) 1651-ൽ പൂർത്തിയാക്കിയ വലിപ്പത്തിൽ ചെറിയ ഈ ചിത്രം ചെമ്പിൽ ചിത്രീകരിച്ച എണ്ണഛായാചിത്രമാണ്. സ്പെയിനിൽ എൽ എസ്കോറിയൽ ശേഖരത്തിലാണ് ഈ ചിത്രം നിലവിൽ കാണപ്പെടുന്നത്.

മേശയുടെ അരികിൽ ഒപ്പ് ഉണ്ടായിരുന്നിട്ടും ചിത്രം യഥാർത്ഥത്തിൽ ജെന്റിലേച്ചിയുടേതാണോ എന്ന കാര്യത്തിൽ ചില ചർച്ചകൾ നടന്നിട്ടുണ്ട്. ചിത്രത്തിൽ ചുവപ്പ്, നീല, പച്ച എന്നീ നിറങ്ങൾ ഉപയോഗിച്ചിരിക്കുന്നത് ഒരു പണ്ഡിതൻ ചൂണ്ടിക്കാട്ടി. ജെന്റിലേച്ചി മറ്റൊരിടത്തും ഈ നിറങ്ങൾ ഉപയോഗിച്ചിട്ടില്ല. എന്നിരുന്നാലും, മെട്രോപൊളിറ്റൻ മ്യൂസിയം ഓഫ് ആർട്ടിലെ എക്സിബിഷനിലെ 2001-ലെ കാറ്റലോഗ് സൂചിപ്പിക്കുന്നത് ചിത്രം ജെന്റിലേച്ചിയുടേതാണെന്നും ഗൈഡോ റെനി എന്ന കലാകാരന്റെ ആദ്യകാല ഭക്തി ചിത്രങ്ങളെ ഇത് വളരെയധികം സൂചിപ്പിക്കുന്നുവെന്നും കാണിക്കുന്നു.
 ചിത്രകാരിയെക്കുറിച്ച് 
ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച  ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.Bissell, Ward R. Artemisia Gentileschi and the Authority of Art: Critical Reading and Catalogue Raisonne. University Park: The Pennsylvania State University Press,1999.

 അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ആർട്ടെമിസിയ ജെന്റിലേച്ചി വരച്ച ചിത്രങ്ങൾ